Efter de tre nye ministre havde været på besøg hos Dronningen, fortalte Statsministeren, hvorfor han havde valgt den nordjyske politiker som ny Transport- og energiminister. - Jakob Axel Nielsen har på kort tid vist sig som en meget dygtig og meget dynamisk politiker, senest som Skatteordfører for de Konservative, og jeg er meget overbevist om, at han på en god måde kan varetage opgaven som Transport- og Energiminister, sagde Anders Fogh Rasmussen ved pressefotograferingen. Jakob Axel Nielsen starter sit embede allerede onsdag, når han skal tage imod den brasilianske præsident Lula da Silva.

Referat:
Det var en tydeligt glad Statsminister, der præsenterede de tre nyudnævnte ministre for pressen foran Amalienborg.